মাধবপুর প্রতিনিধি ॥ মাধবপুরে ট্রেনে কাটা অজ্ঞাত ব্যক্তির (৩৮) লাশ উদ্ধার করেছে পুলিশ। গতকাল রবিবার সকালে উপজেলার নোয়াপাড়া-ইটাখোলা স্টেশনের মধ্যবর্তী স্থান থেকে শায়েস্তাগঞ্জ রেলওয়ে পুলিশ লাশটি উদ্ধার করে। শায়েস্তাগঞ্জ রেলওয়ে পুলিশ ফাঁড়ির ইনচার্জ ওমর ফারুক বলেন, এ ঘটনায় শ্রীমঙ্গল রেলওয়ে থানায় অপমৃত্যু মামলা হয়েছে। ময়নাতদন্তের জন্য লাশটি হবিগঞ্জ সদর আধুনিক হাসপাতালের মর্গে পাঠানো হয়েছে। গতকাল সন্ধ্যায় এ রিপোর্ট লিখা পর্যন্ত লাশের পরিচয় পাওয়া যায়নি।